लाद्दाक, 28 मे 2022: मोनसे दुखुनांथाव खौरां।  दिनै लाद्दाकआव भारतीय सान्थ्रिनि गंसे गारिआ गोथौ हाखराव गलांनाय जाथायाव खमैबो सा 7 सान्थ्रिफोरा जायगायावनो जिउ गोमादों।  लाद्दाकनि स्येक दैमायाव हरखाब गारिआ गलांनाय बे जाथायाव सा 7 सान्थ्रिफोरा जिउ खहा जानायजों लोगोसे सा 19 सान्थ्रिफोराबो गोब्राब जोखोम जादों।
 सान्थ्रिनि सुलुङा फोरमायनाय बादिब्ला, लाद्दाकनि टुरटुक सेक्टरनि मोनसे केम्पनिफ्राय गासै सा 26 सान्थ्रिफोरखौ गंसे बासजों लानानै गुबुन मोनसे केम्पआव लानानै थांदोंमोन।  नाथाय दुखुनांथाव बाथ्रादि, लाद्दाकनि स्येक दैमानि गोथौ हाखराव सान्थ्रिफोरखौ लांनाय बासआ हरखाब गलाङो।
 जाहोनाव, बे जाथायाव जायगायावनो सा 7 सान्थ्रिफोरनि जिउ गोमानायखौ मिथिनो मोन्दों।  सुलुंनि बादिब्ला, जाथायाव जोखोम मोन्नाय सा 19 सान्थ्रिफोरखौ फाहामथाय होनो हेलिकप्टारजों गोख्रैनो देहा फाहामसालियाव लांनानै थांदों।  नाथाय बिसोरनि गेजेराव गुबुन सानै सान्थ्रिनि देहा हालोदआ दासिम जोबोद गोब्राब होन्नानै सान्थ्रिनि सुलुङा फोरमायबावदों।  बे जाथायखौ खौरां मोन्नानै हादरगिरि रामनाथ कभिन्ड आरो गाहाइ मन्थ्रि नरेन्द्र मडिआ गोथौ दुखु मोन्नाय फोरमायदों। 